Neuvoston direktiivi 89/617/ETY, annettu 27 päivänä marraskuuta 1989, mittayksikköjä koskevan jäsenvaltioiden lainsäädännön lähentämisestä annetun direktiivin 80/181/ETY muuttamisesta



Virallinen lehti nro L 357 , 07/12/1989 s. 0028 - 0030

Suomenk. erityispainos Alue 13 Nide 19 s. 0118

Ruotsink. erityispainos Alue 13 Nide 19 s. 0118



NEUVOSTON DIREKTIIVI, annettu 27 päivänä marraskuuta 1989, mittayksikköjä koskevan jäsenvaltioiden lainsäädännön lähentämisestä annetun direktiivin 80/181/ETY muuttamisesta (89/617/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 a artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3)sekä katsoo, että direktiivissä 80/181/ETY(4), sellaisena kuin se on muutettuna direktiivillä 85/1/ETY(5), säädetään päätettäväksi lopullinen päivämäärä sen liitteessä olevassa III luvussa luetteloitujen laillisten englanninmittayksiköiden käytölle; joitakin englanninmittayksiköitä ja erikoiskäyttöä varten on osoittautunut tarpeelliseksi sallia asianomaisille jäsenvaltioille sen soveliaan päivän määrääminen, johon asti nämä yksiköt ovat virallisia mittayksiköitä, ja direktiivin 80/181/ETY 3 artiklan 5 kohdassa sallitaan uusien lopetuspäivien asettaminen lisäosoitusten käytölle, ON ANTANUT TÄMÄN DIREKTIIVIN: 1 artikla Muutetaan direktiiviä 80/181/ETY seuraavasti: 1 Korvataan 1 artiklan b ja c alakohta seuraavasti: "b) liitteessä olevassa II luvussa luetteloidut vain niissä jäsenvaltioissa, joissa ne oli sallittu 21 päivänä huhtikuuta 1973, ja näiden valtioiden päättämään päivämäärään saakka; c) liitteessä olevassa III luvussa luetteloidut vain niissä jäsenvaltioissa, joissa ne oli sallittu 21 päivänä huhtikuuta 1973, ja näiden valtioiden päättämään päivämäärään saakka. Tämä päivämäärä ei saa olla 31 päivä joulukuuta 1994 jälkeen; d) liitteessä olevassa IV luvussa luetteloidut vain niissä jäsenvaltioissa, joissa ne oli sallittu 21 päivänä huhtikuuta 1973, ja näiden valtioiden päättämään päivämäärään saakka. Tämä päivämäärä ei saa olla 31 päivä joulukuuta 1999 jälkeen." 2 Muutetaan 3 artikla seuraavasti: - korvataan 2 kohdassa ilmaisu "31 päivään joulukuuta 1989" ilmaisulla "31 päivään joulukuuta 1999"; - poistetaan 5 kohta. 3 Korvataan 5 artiklassa "1 päivältä maaliskuuta 1974" ilmaisulla "15 päivältä toukokuuta 1983". 4 Poistetaan 6 artiklan toinen alakohta. 5 Muutetaan liitettä seuraavasti: a) Korvataan II luku seuraavasti: "II LUKU VIRALLISET MITTAYKSIKÖT, JOITA TARKOITETAAN 1 ARTIKLAN b ALAKOHDASSA JA JOTKA SALLITAAN VAIN ERITYISEEN KÄYTTÖÖN >TAULUKON PAIKKA> Edellä 1 artiklan b kohdassa mainittuun päivämäärään saakka tässä luvussa luetteloituja yksikköjä voidaan yhdistää keskenään tai I luvun yksikköjen kanssa yhdistelmäyksikköjen muodostamiseksi." b) Poistetaan yksikkö "fathom" III luvusta. c) Lisätään seuraava luku: "IV LUKU LAILLISET MITTAYKSIKÖT, JOIHIN VIITATAAN 1 ARTIKLAN d KOHDASSA JA JOTKA SALLITAAN VAIN ERITYISILLÄ ALOILLA >TAULUKON PAIKKA> Edellä 1 artiklan d kohdassa mainittuun päivämäärään saakka tässä luvussa luetteloituja yksikköjä voidaan yhdistää keskenään tai I luvun yksikköjen kanssa yhdistelmäyksikköjen muodostamiseksi." 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 24 kuukauden kuluessa tämän direktiivin tiedoksi antamisesta(6). Niiden on ilmoitettava tästä komissiolle viipymättä. 3 artikla Poiketen siitä, mitä direktiivissä 80/181/ETY säädetään, jäsenvaltioiden on 31 päivän joulukuuta 1989 jälkeen sallittava mainitun direktiivin 3 artiklassa mainittujen lisäilmaisujen käyttö tai sallittava niiden käyttö edelleen. 4 artikla Tämä direktiivi on osoitettu kaikille jäsenvaltioille. Tehty Brysselissä 27 päivänä marraskuuta 1989. Neuvoston puolesta Puheenjohtaja R. DUMAS (1) EYVL N:o C 31, 7.2.1989, s. 7 (2) EYVL N:o C 120, 16.5.1986, s. 73; EYVL N:o C 291, 20.11.1989. (3) EYVL N:o C 159, 26.6.1989, s. 3 (4) EYVL N:o L 39, 15.2.1980, s. 40 (5) EYVL N:o L 2, 3.1.1985, s. 11 (6) Tämä direktiivi on annettu tiedoksi jäsenvaltioille 30 päivänä marraskuuta 1989